Решение на Съда (осми състав) от 18 април 2024 г. — Европейска комисия/Република Гърция
(Дело C-599/22)1
(Неизпълнение на задължения от държава членка — Член 258 ДФЕС — Регламент (ЕО) № 29/2009 — Изисквания за услугите по осъществяване на линия за предаване на данни за Единното европейско небе — Член 3, параграф 1 — Определен от съответната държава членка доставчик на обслужване на въздушното движение — Липса на приети от този доставчик мерки, които да гарантират, че обслужващите въздушното движение органи имат възможност да предоставят и извършват определените с този регламент услуги — Член 4, параграф 3 ДЕС — Принцип на лоялно сътрудничество)
Език на производството: гръцки
Страни
Ищец: Европейска комисия (представители: D. Triantafyllou, B. Sasinowska, G. Wilms)
Ответник: Република Гърция (представител: S. Chala)
Диспозитив
Като не е приела необходимите мерки, за да гарантира, че определеният от нея доставчик на обслужване на въздушното движение се съобразява с предвиденото в член 3, параграф 1 от Регламент (ЕО) № 29/2009 на Комисията от 16 януари 2009 година за определяне на изисквания за услугите по осъществяване на линия за предаване на данни за Единното европейско небе, така както е изменен с Регламент за изпълнение (ЕС) 2015/310 на Комисията от 26 февруари 2015 година, Република Гърция не е изпълнила задълженията си по този член 3, параграф 1 във връзка с член 4, параграф 3 ДЕС.
Осъжда Република Гърция да заплати съдебните разноски.
____________
1 ОВ C 424, 7.11.2022 г.